《息庵三叠和诗有剑南风味，再依韵奉答》
清代·方仁渊

鼓角声喧杂暮鸦，旌旂闪闪日光斜。逃名转觉身为累，避世真成客当家。

海外难寻方辟谷，山中何处问胡麻。酩然一醉经千日，放棹归来世已嘉。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。